AIŠKINAMASIS RAŠTAS

Dėl pritarimo jungtinės veiklos (partnerystės) sutarties pasirašymui

1. **Parengto tarybos sprendimo projekto tikslai ir uždaviniai:**

2023 m. kovo sprendimu Nr. B1- „Dėl pritarimo projektui „Baltadvario įtvirtintos dvarvietės sutvarkymas bei pritaikymas pažintiniam turizmui“ Molėtų rajono savivaldybės taryba pritarė, kad Molėtų rajono savivaldybės administracija organizuotų projekto „Baltadvario įtvirtintos dvarvietės sutvarkymas bei pritaikymas pažintiniam turizmui“ įgyvendinimą pagal 2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiklos „7.1. Kultūros paveldo aktualizavimas ir įveiklinimas“ projektų finansavimo sąlygų aprašą. Projekto finansavimo šaltinis: Europos Sąjungos struktūrinių fondų (Europos regioninės plėtros fondo) lėšos ir savivaldybės biudžeto lėšos. Projekto metu planuojama sutvarkyti ir atrestauruoti Baltadvario įtvirtintą dvaro sodybą. Atrestauruota Baltadvario įtvirtinta dvaro sodyba teiks stovyklų, organizuotų / užsakomųjų žygių, kūrybinių stovyklų, koncertų, meno renginių, edukacijos ir kitas paslaugas. Tai papildys rajone esančių pramogų sąrašą ir generuos atvykstančiųjų į Molėtų rajoną srautą.

Pagal projektų finansavimo sąlygų aprašą, didžiausia galima projekto finansuojamoji dalis sudaro iki 85 procentų visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau nei 15 procentų visų tinkamų finansuoti projekto išlaidų ir pateikti dokumentą pagrindžiantį nuosavą indėlį. Atsižvelgus į vietos projektų atrankos kriterijus, nustatyta minimalių balų surinkimo suma, siūloma prie projekto prisidėti didesniu nei 36 proc. įnašu.

Kadangi pagal numatytą tvarką savivaldybės administracija negali teikti paraiškos, VšĮ Molėtų krašto muziejus parengs projekto paraišką pagal PFSA reikalavimus ir pateikti Priemonę administruojančiai institucijai, siekiant gauti 2021–2030 m. Europos Sąjungos fondų investicijų programos finansinę paramą bei teiks kultūrines paslaugas. Savivaldybės administracija organizuos tvarkomųjų statybos ir tvarkomųjų paveldosaugos darbų atlikimą ir Baltadvario įtvirtintos dvarvietės pritaikymą lankymui. Projekto parengimui ir įgyvendinimui reikalinga jungtinės veiklos sutartis tarp VšĮ Molėtų krašto muziejaus ir Molėtų rajono savivaldybės administracijos. Paraiška turi būti pateikta iki 2023 m. gegužės 30 d.

Sprendimo tikslas – pritarti jungtinės veiklos (partnerystės) sutarčiai tarp VšĮ Molėtų krašto muziejaus ir Molėtų rajono savivaldybės administracijos.

1. **Siūlomos teisinio reguliavimo nuostatos:**

Sprendimo projektu siūloma pritarti jungtinės veiklos (partnerystės) sutarties pasirašymui.

1. **Laukiami rezultatai:**

Atkurta Baltadvario įtvirtintos dvarvietė skirta vaikams ir suaugusiems, kuri paskatins Videniškių seniūnijos patrauklumą, taip pritraukiant papildomus turistų srautus.

1. **Lėšų poreikis ir jų šaltiniai:**

Planuojama bendra projekto preliminari vertė – 823 550,40 Eur, iš jų ES fondų investicijų lėšos – 527 072,27 Eur, pareiškėjo lėšų dalis – 296 478,14 Eur.

1. **Kiti sprendimui priimti reikalingi pagrindimai, skaičiavimai ar paaiškinimai.**